stanford-oval/wikipedia huggingface dataset:
Luettelo avaruuslentäjistä
J

Greg Jarvis
Sigmund Jähn, ensimmäinen saksalainen kosmonautti.
Boris Jegorov
Aleksei Jelisejev
Mae Jemison, ensimmäinen afroamerikkalainen naisastronautti
Tamara E. Jernigan
Brent Jett
Thomas Jones
Fjodor Jurtšihin
K

Leonid Kadenjuk
Aleksandr Kaleri
Janet Kavandi
James M. Kelly
Mark E. Kelly
Scott J. Kelly
Joseph Kerwin
Jevgeni Hrunov
Leonid Kizim
Pjotr Klimuk
William J. Knight
Vladimir Komarov
Jelena Kondakova
Timothy L. Kopra
Valeri Korzun
Oleg Kotov
Vladimir Kovaljonok
Konstantin Kozejev
Kevin Kregel
Sergei Krikaljov - pisimpään avaruudessa ollut kosmonautti (yli 800 vrk)
Valeri Kubasov
André Kuipers
L

Judith Lapierre
Aleksandr Laveikin
Wendy Lawrence
Vasili Lazarev
Aleksandr Lazutkin
Valentin Lebedev
Mark Lee
David Leestma
William Lenoir
Aleksei Leonov, ensimmäinen avaruuskävelijä
Frederick Leslie
Anatoli Levtšenko
Byron Lichtenberg
Don Lind
Steven Lindsey
Jerry Linenger
Richard Linnehan
Gregory Linteris
Vladimir Ljahov
Paul Lockhart
Juri Lontšakov
Michael Lopez-Alegria
John Lounge
Jack Lousma
James Lovell
George Low
Edward Lu
Shannon Lucid
M

Steven MacLean
Sandra Magnus
Oleg Makarov
Juri Malentšenko
Franco Malerba
Juri Malyšev
Gennadi Manakov
Musa Manarov
Michael Massimino
Richard Mastracchio
Thomas Mattingly
William McArthur
Christa McAuliffe
Jon McBride
Bruce McCandless II
William C. McCool
Michael McCulley
James McDivitt
Donald McMonagle
Ronald McNair
Carl Meade
Bruce Melnick
Pamela Melroy
Mike Melvill
Ulf Merbold
Ernst Messerschmid
Edgar Mitchell
Abdul Ahad Mohmand, ensimmäinen afganistanilainen kosmonautti.
Mamoru Mohri
Barbara Morgan
Lee Morin
Boris Morukov
Chiaki Mukai
Richard Mullane
Talgat Musabajev
Story Musgrave
N

Steven Nagel
George Nelson
William "Bill" Nelson
Rodolfo Neri Vela, ensimmäinen meksikolainen avaruudessa
James Newman
Claude Nicollier
Andrijan Nikolajev
Carlos Noriega
Lisa Nowak
O

Bryan O'Connor
Ellen Ochoa
Wubbo Ockels
Gregory Olsen
Ellison Onizuka
Juri Onufrijenko
Stephen Oswald
Robert Overmyer
P

Gennadi Padalka
William Pailes
Scott E. Parazynski
Ronald A. Parise
Robert Parker
Viktor Patsajev
James Pawelczyk
Julie Payette
Gary Payton
Philippe Perrin
Donald Peterson
Donald Pettit
Phạm Tuân, ensimmäinen vietnamilainen kosmonautti.
John Phillips
William Pogue
Mark Polansky
Aleksandr Poleštšuk
Valeri Poljakov – pisin avaruuslento: 437 vuorokautta
Leonid Popov
Pavel Popovitš
Charles Precourt
Dumitru Prunariu, ensimmäinen romanialainen kosmonautti.
R

Ilan Ramon
William Readdy
Kenneth Reightler
James F. Reilly
Garrett Reisman
Thomas Reiter
Vladimír Remek, ensimmäinen tšekkiläinen kosmonautti.
Judith Resnik
Paul Richards
Richard Richards
Sally Ride, ensimmäinen yhdysvaltalainen nainen avaruudessa
Valeri Rjumin
Stephen Robinson
Russell L. Rogers
Juri Romanenko
Kent Rominger
Stuart Roosa
Jerry Ross
Valeri Roždestvenski
Nikolai Rukavišnikov
Mario Runco
S

Albert Sacco
Gennadi Sarafanov
Juri Šargin
Saližan Šaripov
Vladimir Šatalov
Viktor Savinyh
Svetlana Savitskaja
Walter Schirra
Hans Schlegel
Harrison Schmitt
Russell Schweickart
Dick Scobee
Winston Scott
David Scott
Paul Scully-Power
Richard Searfoss
Margaret Rhea Seddon
Elliot See
Ronald Sega
Piers Sellers
Aleksandr Serebrov
Vitali Sevastjanov
Rakesh Sharma, ensimmäinen intialainen kosmonautti.
Helen Sharman
Brewster Shaw
Alan Shepard
William Shepherd
Loren Shriver
Sheikh Muszaphar Shukor
Mark Shuttleworth
Donald Slayton
Michael J. Smith
Steven Smith
Vladimir Solovjov
Anatoli Solovjov
Georgi Šonin
Sherwood Spring
Robert Springer
Thomas Stafford
Robert Stewart
Susan Still
Gennadi Strekalov
Frederick Sturckow
Kathryn D. Sullivan
John Swigert
T

Daniel Tani
Joseph Tanner
Valentina Tereškova, ensimmäinen nainen avaruudessa
Norman Thagard
Gerhard Thiele
Robert Thirsk
Donald Thomas
Andrew Thomas
Milton O. Thompson
Kathryn Thornton
William E. Thornton
Pierre Thuot
Dennis Tito, ensimmäinen avaruusturisti
German Titov
Vladimir Titov
Mihail Tjurin
Michel Tognini
Valeri Tokarev
Arnaldo Tamayo Méndez, ensimmäinen kuubalainen kosmonautti.
Sergei Treštšov
Eugene Trinh
Richard Truly
Bjarni Tryggvason
Vasili Tsiblijev
U

Juri Usatšov
V

Lodewijk van den Berg
James van Hoften
Vladimir Vasjutin
Charles Veach
Franz Viehböck
Aleksandr Viktorenko
Pavel Vinogradov
Roberto Vittori
Igor Volk
Aleksandr Volkov
Vladislav Volkov
Boris Volynov
James Voss
Janice Voss
W

Koichi Wakata
Rex Walheim
Charles Walker
David Walker
Joseph Albert Walker, ensimmäinen kahdesti avaruudessa käynyt ihminen, ensimmäinen siviiliastronautti
Ulrich Walter
Carl Walz
Taylor Wang
Mary Weber
Paul Weitz
James Wetherbee
Edward White
Peggy Whitson
Terrence Wilcutt
Dafydd Williams
Donald Williams
Jeffrey Williams
Sunita Williams
Peter Wisoff
David Wolf
James W. Wood
Alfred Worden
Y

Yang Liwei, ensimmäinen taikonautti
John Young
Z

Sergei Zaljotin
Vitali Žolobov
Vjatšeslav Zudov
Aiheesta muualla

Avaruuslentäjät
NASAn nykyisten astronauttien elämäkertoja
Mihail Varnakov

| Mitalit> Maa:   Neuvostoliitto.Miesten jääkiekko.MM-kilpailut  | Mitalit> Maa:   Neuvostoliitto.Miesten jääkiekko.MM-kilpailut  | Mitalit> Maa:   Neuvostoliitto.Miesten jääkiekko.MM-kilpailut  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Moskova 1986 |  |  |
|  Hopeaa | Wien 1987 |  |  |
|  Pronssia | Praha 1985 |  |  |
Mihail Varnakov (s. 25. kesäkuuta 1957 Gorki, Neuvostoliitto) on venäläinen, Neuvostoliittoa edustanut jääkiekkoilija, pelipaikaltaan vasen laitahyökkääjä. Hän toimi myöhemmin parikymmentä vuotta valmentajana. Pelaajana hän voitti Neuvostoliiton maajoukkueessa maailmanmestaruuden Moskovassa 1986 sekä saavutti MM-hopeaa Wienissä 1987 ja MM-pronssia Prahassa 1985. Hän pelasi Kanada-cupissa vuonna 1984 sekä NHL:n tähdistöjoukkuetta vastaan Challenge Cupissa vuonna 1979 ja Rendez-vous ’87 -otteluissa vuonna 1987.
Varnakov edusti seuratasolla suurimman osan urastaan Torpedo Gorkia, joka 1990-luvulla muutti nimensä Torpedo Nižni Novgorodiksi. Kaudella 1977–1978 hän edusti myös TsSKA Moskovaa ja voitti Neuvostoliiton mestaruuden. Uransa lopulla hän pelasi vielä Itävallassa ja Saksassa.
Varnakov on toiminut Venäjän päävalmentajana pääsarjassa Torpedo Nižni Novgorodissa ja Amur Habarovskissa sekä toisella sarjatasolla HK Sarovissa. Apuvalmentajana hän on ollut muun muassa Dinamo Moskovassa ja Ak Bars Kazanissa. Kausina 2012–2014 hän valmensi Venäjän alle 20-vuotiaiden maajoukkuetta.
Metropolis (Teräsmies)

Metropolis on Teräsmiehen kuvitteellinen kotikaupunki. Se esiintyi ensimmäisen kerran Action Comics -lehden numerossa 16 vuonna 1939. Teräsmies ei ole kotoisin Metropoliksesta, vaan hän varttui nuorukaiseksi Smallvillen pikkukaupungissa.
Metropoliksen sijainti on vaihdellut vuosien varrella, kuten monen muunkin DC Comicsin universumin paikan. Luultavasti se kuitenkin sijaitsee jossakin Yhdysvaltain itärannikon tienoilla. Joskus on vertauskuvallisesti sanottu, että Metropolis olisi New York päivällä ja Batmanin kotikaupunki Gotham City yöllä.
Televisiosarja Smallvillessä Metropolis on sijoitettu poikkeuksellisesti Kansasiin, noin 160 kilometrin päähän Smallvillestä. DC Universumin elokuvien mukaan Metropolis sijaitsee Delawaren rannikolla lahden toisella puolella New Jerseyssä Gotham Cityn ollessa sen sisarkaupunki. Metropolis on usein synonyymi New Troyn keskeiselle saarelle, mutta koko kaupunki kattaa myös Queensland Parkin, Park Ridgen ja Bakerlinen kaupunginosat. Kaupunki on kuuluisa tulevaisuuteen katsovasta, optimistisesta hengestään, johon viitataan sen lempinimellä "Huomisen kaupunki". Metropolis kasvoi alun perin Fort Hobin siirtomaa-etupostista, ja sen perustivat varhaiset eurooppalaiset uudisasukkaat vuonna 1661 Pohjois-Amerikan kolonisaation alussa. Se kasvoi tasaisesti yhdeksi maailman suurimmista kaupungeista, ja siitä tuli kuuluisa teknologiakeskus ja mediakeskus. Metropolisissa sanotaan asuvan yli 11 miljoonaa asukasta. Lisäksi mm supersankarit Booster Gold ja Black Lightning asuvat Metropolisissa.
Injustice-universumiin sijoittuvassa sarjakuvakuvatarinassa Jokeri tuhoaa Metropolisin ydinpommilla tappaen kaikki kaupungin asukkaat. Teräsmies kostaa tämän teon tappamalla Jokerin ja menetettyään kaiken, jonka vuoksi hän omisti elämänsä hän muuttuu diktaattoriksi ja päättää ottaa maan haltuunsa estääkseen uusien Jokerin kaltaisten superrikollisten synnyn.
Tunnetuimmat nähtävyydet

Daily Planet Building, jonka katolla on suuri planeetanmuotoinen logo. Daily Planet on sanomalehti, jolle Teräsmiehen siviilihenkilöllisyys Clark Kent työskentelee. Jossakin vaiheessa se on myös ollut televisiokanava.
LexCorp-yhtymän (Lex Luthorin omistama monialayritys) L-kirjaimen muotoinen päämaja.
Itsemurhaslummi, Metropoliksen syrjäytyneiden asuinalue.
S.T.A.R. Labs, Yksityisomistuksessa olevan tieteellisen ajatushautomon merkittävä tieteellinen tutkimuslaitos.
Marija Vasiltšikova

Prinsessa Marija Vasiltšikova (ven. Мария Васильчикова; 11. tammikuuta 1917 (J: 29. joulukuuta 1916) Petrograd - 21. elokuuta 1978 Lontoo) oli venäläinen aatelinen, joka otti osaa 20. heinäkuuta 1944 Adolf Hitlerin murhayritykseen.
Varhainen elämä

Prinsessa Marija Vasiltšikova syntyi Pietarissa, Venäjän keisarikunnassa. Hänen perheensä oli venäläisiä aristokraatteja, jotka pakenivat lokakuun vallankumousta vuonna 1917. Vasiltšikova asui pakolaisena Weimarin tasavallassa ja Ranskassa sekä Liettuassa aina toiseen maailmansotaan asti.
Hitleria vastaan tehty epäonnistunut salamurha

Toisen maailmansodan aikana Vasiltšikova ja tämän sisko Tatiana Metternich matkustivat Berliiniin. Maattomina ihmisinä he onnistuivat hankkimaan työluvan. Sen jälkeen, kun he saivat työtä Auswärtiges Amtista (Saksan ulkoministeriö), Mariesta tuli tohtori Adam von Trott zu Solzin sihteeri, joka oli Hitlerin salamurhan takana.
Kun salamurha epäonnistui, monet juonessa olleet Vasiltšikovan ystävät ja työtoverit tapettiin. Adam von Trott zu Solz teloitettiin, ja Vasiltšikova pakeni Berliinistä Wieniin, missä hän toimi sairaanhoitajana sodan loppuun saakka.
Sodan jälkeen

Kenraali George S. Pattonin johtama Yhdysvaltain maavoimien 3. armeija löysi Vasiltšikovan 4. toukokuuta 1945 Gmundenin ulkopuolelta. Vasiltšikova oli töissä tulkkina armeijassa, mutta sairastui tulirokkoon ja joutui sairaalaan. Kun Vasiltšikova parantui, hän nai Yhdysvaltain armeijan kapteenin Peter G. Harndenin. Pariskunta asettui asumaan Pariisiin, missä Harnden avasi arkkitehtitoimiston. Sen jälkeen, kun Harnden kuoli vuonna 1971 Barcelonassa, Vasiltšikova muutti Lontooseen, missä kuoli leukemiaan 12. elokuuta 1978.
Medina (täsmennyssivu)

Medina voi tarkoittaa seuraavia:
Paikkoja

medina, vanhakaupunki arabien asuttamassa kaupungissa
Medina (al-Madīna al-munawwara), kaupunki Saudi-Arabiassa, islamin pyhä kaupunki
Medina de Rioseco, kaupunki Kastilian ja Leónin alueella Espanjassa
Medina Azahara, Madinat al-Zahra, rauniokaupunki Andalusiassa, Espanjassa
Medina-Sidonia, kaupunki Cádizin maakunnassa, Espanjassa
Medina, kaupunki Ohiossa, Yhdysvalloissa
Medina, kaupunki Washingtonissa, Yhdysvalloissa
Medinan piirikunta, piirikunta Ohiossa, Yhdysvalloissa
Medinan piirikunta, piirikunta Texasissa, Yhdysvalloissa
Henkilöitä

Medina, oik. Andrea Fuentealba Valbak (s. 1982), tanskalais-chileläinen dance, R&B ja hip hop -laulaja ja lauluntekijä
Alberto Medina (s. 1983), meksikolainen jalkapalloilija
Anabel Medina Garrigues (s. 1982), espanjalainen tennispelaaja
Anabal Medina (s. 1996), dominikaanilainen pikajuoksija
Antonio Medina (1919–2003), espanjalainen shakin kansainvälinen mestari
Danilo Medina (s. 1951), Dominikaanisen tasavallan presidentti
Ernest Medina (1936–2018), My Lain verilöylyn osanottaja
Ignacio Francisco Ducasse Medina (s. 1956), chileläinen katolinen piispa
Jorge Arturo Medina Estévez (s. 1926), chileläinen kardinaali
José María Medina (1826–1878), Hondurasin presidentti 1864-1872
José Miguel Medina (1916–1990), argentiinalainen katolinen piispa
Leonidas Medina (1854–1953), kolumbialainen katolinen arkkipiispa
Lina Medina (s. 1933), perulainen maailman nuorin äiti
Luis Medina Cantalejo (s. 1964), espanjalainen jalkapalloerotuomari
Manuel Medina Ortega (s. 1935), espanjalainen poliitikko ja europarlamentaarikko
Miguel Caviedes Medina (s. 1930), chileläinen katolinen piispa
Patricia Medina (1920–2012), brittiläinen näyttelijä
Ramón Medina Bello (s. 1966), argentiinalainen jalkapalloilija
Rogelio Esquivel Medina (1940–2023), meksikolainen katolinen piispa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Medina”, voi hakea sivunnimihaulla, laajalla sivunnimihaulla tai tekstihaulla.
Micromelerpetontidae

| Micromelerpetontidae |
| --- | --- |
 Micromelerpeton crednerin fossiili Münchenissä.
 Myöhäiskivihiilikausi–Varhaispermikausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Euskelia
Yläheimo::  †Dissorophoidea
Heimo::  †Micromelerpetontidae  Boy, 1972
Suvut
 †Branchierpeton  †Limnogyrinus  †Micromelerpeton 
Katso myös
   Micromelerpetontidae Wikispeciesissä   Micromelerpetontidae Commonsissa 
Infobox OKNimi-testi OK: 
Micromelerpetontidae on sukupuuttoon kuolleiden panssarisammakoiden heimo, joka eli kivihiilikauden lopulta permikauden alkuun Euroopassa.
Mattias Janmark

| Mattias Janmark |
| --- | --- |

Henkilötiedot
Syntynyt: 8. joulukuuta 1992 (ikä 31) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä, vasen laitahyökkääjä
Maila:  vasen
Pituus:  185 cm
Paino:  86 kg
Seura
Seura:  Edmonton Oilers
Sarja:  NHL
Pelinumero:  13
Pelaajaura
Pääsarjaura:  2011–
Aik. seurat:  AIK IF (SEL/SHL) Grand Rapids Griffins (AHL) Frölunda HC (SHL)   Dallas Stars (NHL)   Chicago Blackhawks (NHL)   Vegas Golden Knights (NHL)
NHL-varaus:  79. varaus, 2013 Detroit Red Wings
KHL-varaus:  46. varaus, 2015 Lokomotiv Jaroslavl
Mattias Bertil Janmark-Nylén (s. 8. joulukuuta 1992 Tukholma, Ruotsi) on ruotsalainen jääkiekkoilija, joka pelaa NHL-joukkue Edmonton Oilersin organisaatiossa. Hän käyttää pelipaidassaan kuitenkin sukunimestään vain osaa Janmark. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Janmark on Stocksunds IF:n kasvatti. Hän pelasi juniorina sittemmin myös SDE HF:ssä, josta Janmark siirtyi J18-juniorina AIK IF:ään kesken kauden 2008–2009. Kaudella 2011–2012 hän toimi AIK:n J20-joukkueen kapteenina. Janmark voitti tehoilla 23+38=61 koko J20 SuperElitin pistepörssin. Hän debytoi samalla kaudella myös Elitserienissä, jossa Janmark sai tililleen 18 runkosarja- ja kolme playoff-ottelua jääden niissä ilman tehopisteitä.
Kaudeksi 2012–2013 Janmark teki Elitserien-sopimuksen AIK:n kanssa. Hän pelasi hienon tulokaskauden tehden 55 runkosarjaottelussa tehot 14+17=31, joilla Janmark oli joukkueen toiseksi paras pistemies Broc Littlen jälkeen. Hän oli kauden päätteeksi ehdolla Elitserienin vuoden tulokkaaksi, mutta titteli meni lopulta HV71:n William Karlssonille.
Detroit Red Wings varasi Janmarkin kolmannella kierroksella 79. pelaajana NHL:n varaustilaisuudessa 2013. Kaudella 2013–2014 hän oli AIK:n paras pistemies ja maalintekijä tehoilla 18+12=30. Joukkue putosi kuitenkin kauden päätteeksi HockeyAllsvenskaniin. Janmark siirtyi SHL-kauden päätteeksi amatööritry-out -sopimuksella loppukevääksi AHL-joukkue Grand Rapids Griffinsin vahvuuteen huhtikuussa 2014. Kaudeksi 2014–2015 hän palasi kuitenkin kotimaahansa ja siirtyi vuoden mittaisella sopimuksella Frölunda HC:n riveihin. Janmark oli joukkueen tehoilla 13+23=36 joukkueen toiseksi paras pistemies Mathis Olimbin jälkeen. Kevään 2015 pudotuspeleissä hän oli Frölundan paras pistemies ja maalintekijä tehoilla 4+3=7.
NHL:n siirtotakarajalla, maaliskuussa 2015 Detroit Red Wings kauppasi Janmarkin ja Mattias Bäckmanin pelaajaoikeudet, kesän 2015 toisen kierroksen varausvuoron ja ehdollisen kolmannen kierroksen varausvuoron Dallas Starsiin vaihdossa Erik Coleen.
Huhtikuussa 2015 Janmark solmi kaksivuotisen tulokassopimuksen Starsin kanssa. Hän liittyi samalla loppukevääksi AHL-joukkue Texas Starsin vahvuuteen, jossa Janmark ehti pelata yhden playoff-ottelun. Kauden 2015–2016 hän sopi pelaavansa vielä lainalla Frölundassa, mutta Janmark onnistui kuitenkin ottamaan harjoitusleirin päätteeksi paikan Starsin NHL-kokoonpanosta. Hän teki NHL-debyyttinsä näin ollen runkosarjan avauskierroksella 8. lokakuuta 2015 Pittsburgh Penguinsia vastaan. Janmark sai ottelussa jääaikaa 11.54 minuuttia. Hän teki myös NHL-uransa avausmaalin ensimmäisessä vaihdossaan, ensimmäisellä laukauksellaan, kun ottelua oli pelattu vain 1.39 minuuttia. Janmark valittiin ottelun kolmostähdeksi.
Lokakuussa 2020 Janmark teki vapaana agenttina Chicago Blackhawksin kanssa yksivuotisen ja 2,25 miljoonan dollarin arvoisen sopimuksen.
Huhtikuussa 2021 Blackhawks kauppasi Janmarkin ja viidennen kierroksen varausvuoron Vegas Golden Knightsiin vaihdossa toisen ja kolmannen kierroksen varausvuoroihin.
Heinäkuussa 2021 Janmark teki Golden Knightsin kanssa yksivuotisen ja kahden miljoonan dollarin arvoisen jatkosopimuksen.
Heinäkuussa 2022 Janmark teki vapaana agenttina Edmonton Oilersin kanssa yksivuotisen ja 1,25 miljoonan dollarin arvoisen sopimuksen.
Kesäkuussa 2023 Janmark teki Oilersin kanssa yksivuotisen ja miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
Janmark teki A-maajoukkuedebyyttinsä Euro Hockey Challengen ottelussa 8. huhtikuuta 2013 Latviaa tehden siinä tehot 1+1=2. Janmark teki Ruotsin 6–0-voittoon päättyneen ottelun avausmaalin, joka jäi näin ollen voittomaaliksi. Hän oli voittamassa maailmanmestaruutta vuoden 2018 MM-kilpailuissa.
Muuta

Mattiaksen isoveli Jonatan Janmark on pelannut jääkiekkoa alemmissa sarjoissa.
Mario Sports Mix

| Mario Sports Mix |
| --- | --- |

Kehittäjä:  Square Enix
Julkaisija:  Nintendo
Jakelija:  Nintendo eShop
Säveltäjä:  Masayoshi Soken Kumi Tanioka
Pelisarja:  Mario
Julkaistu:  JP 25. marraskuuta 2010AUS 27. tammikuuta 2011EU 28. tammikuuta 2011UK 4. helmikuuta 2011NA 7. helmikuuta 2011
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ACB: G CERO: A ESRB: E  Virheellinen ESRB-arvo PEGI: 3
Alusta:  Wii
Jakelumuoto:  Nintendon optinen levy ja digitaalinen lataus
Lisää peliartikkeleitaVideopelien teemasivulla
Infobox OK : 
Mario Sports Mix on Square Enixin kehittämä ja Nintendon julkaisema urheilupeli, joka julkaistiin Wiille Japanissa 25. marraskuuta 2010 ja muissa maanosissa vuonna 2011. Peli on jaettu neljään eri urheilulajiin. Nämä neljä urheilulajia ovat koripallo, lentopallo, polttopallo ja jääkiekko. Peliä pystyy pelaamaan 1–4 pelaajaa.
Mario Sports Mix on kolmas japanilaisen Square Enixin kehittämä Mario-peli pelien Super Mario RPG: Legend of the Seven Stars ja Mario Slam Basketball jälkeen. Peli sisältää Mario-pelisarjan lisäksi hahmoja pelisarjoista Dragon Quest ja Final Fantasy. Pelin arvostelut ovat olleet keskinkertaisia. Metacriticissä peli sai useiden arvosteluiden jälkeen arvosanaksi 64/100 ja Eurogamer antoi arvosanaksi 7/10.
Pelaaminen > Ominaisuudet

Jokaisessa lajissa on keltaisia laattoja, joihin astumalla saa kolikoita ja ominaisuuksia. Seuraavia ominaisuuksia voidaan käyttää sellaisinaan tai niillä voidaan tehdä lyöntejä, iskuja ja hyökkäyksiä.
Green Shell (Vihreä kilpi): Tyrmää kaikki kohtaamansa pelaajat. Nopeuttaa pallon tai kiekon kulkua ja ampuu maalia kohden tai kenttää kohti, kun käytetään ominaisuuksia lyönti, iskulyönti tai hyökkäys.
Red Shell (Punainen kilpi): Ajaa takaa pelaajia ja tyrmää heidät. Pallo tai kiekko kiertyy terävämmin kuin Green Shellillä ja se suuntaa aina kohti maalia tai pelaajaa silloin kun sitä käytetään ominaisuuksia lyönti tai iskulyönti. Hyökkäyksessä pallo kaataa osuessaan vastustajan pelaajan.
Mini Mushroom (Minisieni): Kutistaa kohtaamansa pelaajan. Kun sitä käytetään ominaisuuksissa lyönti, iskulyönti tai hyökkäys, se kutistaa kohtaamansa pelaajan.
Banana (Banaani): Saa jokaisen kohtaamansa pelaajan liukastumaan. Kun sitä käytetään ominaisuuksissa lyönti, iskulyönti tai hyökkäys, pallo tai kiekko saa jokaisen kohtaamansa pelaajan liukastumaan.
Bob-Omb (Pommi-Bob): Aiheuttaa räjähdyksen, joka lennättää lähellä olevat pelaajat ilmaan. Kun sitä käytetään ominaisuuksissa lyönti, iskulyönti tai hyökkäys, se aiheuttaa pallon tai kiekon räjähtämisen ja heittää räjähdyksessä pelaajat ilmaan.
Star (Tähti): Tekee pelaajista hetkeksi voittamattomia ja lisää heidän nopeuttaan. Vastustaja ei pysty torjumaan voittamattomien pelaajien lyöntejä. Voittamattomien hahmojen tekemät hyökkäykset ja iskut kaatavat kaikki niiden tielle sattuvat pelaajat.
Pelaaminen > Hahmot

Pelissä pystyy pelaamaan kahdellatoistalla erilaisella hahmolla ja jokainen hahmo on luokiteltu hahmotyyppiin kuten peleissä Mario & Sonic at the Olympic Games ja Mario & Sonic at the Olympic Winter Games. Pelaaja voi ottaa myös oman Mii-hahmon mukaan otteluihin.
| 0 | 1 | 2 | 3 |
| --- | --- | --- | --- |
|  Yleismies Voiman, nopeuden ja tekniikan tasapaino. Mario  Luigi  Yoshi  Mii  |  Voimakas Hyvä voimakkuutta vaativissa lajeissa. Bowser  Wario  Donkey Kong  |  Nopea Hyvä ketteryyttä vaativissa lajeissa. Toad  Bowser Jr.  Diddy Kong  |  Tekninen Täynnä temppuja, jotka hämäävät vastustajia. Peach  Daisy  Waluigi  |
Juoni

Pelin tarina sijoittuu aluksi Sienivaltakuntaan jossa Toad on kasvattamassa kukkia, kunnes yhtäkkiä suuri esine iskeytyy linnan taakse. Toad lähtee muutaman muun Toadin kanssa katsomaan mitä siellä on ja paikalle saavuttuaan he huomaavat neljä eriväristä kristallia, joista punaisen sisällä on koripallo, vihreän sisällä lentopallo, keltaisen sisällä polttopallo ja sinisen sisällä kolikko. Tutkiessaan neljää mystistä kristallia, he saivat idean esitellä neljä uutta urheilulajia, koripallon, lentopallon, polttopallon ja jääkiekon Sienivaltakunnalle. Toad järjestää myös kiertueet neljään eri urheilulajiin. Kun kaikki kiertueet on läpäisty, ”Sports Mix” -moodi on saatavilla. Pelaajan päihitettyä Final Fantasyn joukkueen jokaisen lajin kiertueen päätteeksi, kaikki neljä kristallia muodostuu tummaksi kristalliksi. Se johdattaa pelaajat toiseen ulottuvuuteen, jossa he kohtaavat Benemoth Kingin. Pelaajien täytyy yksinkertaisilla tavoilla päihittää Benemoth King ennen kuin se päihittää pelaajat.
Kehitys

Mario Sports Mix on kolmas Square Enixin kehittämä peli Super Mario RPG:n ja Mario Slam Basketballin jälkeen. Peli esiteltiin ensimmäisen kerran E3 2010 -messuilla. Nintendon E3-esityksen aikana Reggie Fils-Aime sanoi, että yksikään peliin tuleva urheilulaji ei olisi ollut aiemmissa Mario-urheilupeleissä. Kuitenkin kolme niistä on aiemmissa Marion urheilupeleissä, joista ne on vain muokattu eri muotoon: koripallo oli muokattu Mario Slam Basketballista  (jonka tyylisiä pelejä on myös peleissä Mario Party 4, Mario Party 5 ja Mario Party 8). Lentopallo oli myös otettu Mario Party 4:stä ja Mario Party 5:stä ja jääkiekko puolestaan pelistä Mario & Sonic at the Olympic Winter Games. Mario Sports Mix on kuitenkin ensimmäinen Mario-sarjan urheilupeli, joka sisältää polttopallon, ja kaikki kolme muuta lajia on muokattu merkittäviin rooleihin tähän peliin.